جمهور باشقانلیغی تهلوکه‌سیزلیک و خاریجی سیاست‌لر شوراسی فوریه‌نین 10-دا جمهور باشقانلیغی سؤزچوسو و شورانین باشقان وکیلی ابراهیم کالین باشچیلیغیندا ییغینجاق کئچیریب.
ییغینجاقدا تورکیه-امریکا علاقه‌لری، لیبی-ده‌کی سون وضعیت، دوغو آغ دنیزی، آوروپا بیرلیگی علاقه‌لری و خاریجی سیاست‌دکی گونجل مؤوضوع لار موذاکیره ائدیلیب.
ییغینجاقدا یئنی دؤورده تورکیه-امریکا موناسیبت‌لری‌نین گوندمینده اولان مسئله‌لره دایر سیاست واریانت‌لاری موذاکیره‌یه چیخاریلیب.
بوندان علاوه، لیبی-ده ایلین آخیریندا کئچیریلمه‌سی گؤزله‌نیلن سئچکی‌لره قدر وظیفه یئرینه یئتیرمگی قرارا آلان موقتی حکومتدن دویولان ممنونلوق دیله گتیریلیب، لیبی-ده داوام‌لی باریش و ثابت‌لیگی تامین ائده‌جک سیاسی حل سوره جینه تورکیه-‌نین مومکون تحفه لری مؤوضوع سوندا فیکیر موبادیله‌سی آپاریلیب.
ییغینجاقدا تورکیه-‌نین دوغو آغ دنیزینده باریش و عدالت‌لی بیر پایلاشما‌دان طرف اولدوغو وورغولانا‌راق، حقوق و ماراق‌لارینی قوروماق نقطه‌سینده‌کی قطعیتلی موضعی تصدیقلنیب.
آیریجا تورکیه ایله یونانیستان آراسیندا داوام ائدن تدقیقات مقصدلی دانیشیق‌لارین گئدیشاتی موذاکیره ائدیلیب، تورکیه-‌نین یاپیجی موضعینه جاواب وئریلمه‌سی‌نین واجیب‌لیگی وورغولانیب.
ییغینجاقدا، تورکیه-آوروپا بیرلیگی علاقه‌لرینده استراتژی اونجه لیکلر، بیرگه باخیش و ماراق‌لار ایستیقامتینده امکداش‌لیغی آرتیرا‌جاق کونکرت آدیم‌لار آتیلماسی‌نین اهمیتینه دقت چکیلیب.
آیریجا نقلیات و آلت یاپی ناظیری‌نین معاوینی عمر فاتح سایان طرفیندن "تورکیه-‌نین میللی سیبر تهلوکه‌سیزلیک آراشدیرما‌لاری" باش‌لیق‌لی تقدیمات اولوب.
تقدیماتدا مومکون اولان سیبر هوجوم‌لارا قارشی تورکیه-‌نین ساوونما قابیلیتی و بو ساحه‌دکی یئنی‌لیک‌لر شورانین عضو‌لریله پایلاشیلیب.
